ચાર્લેસ્ટોન: અમેરિકાના પૂર્વીય કિનારે અાજે મોડેથી શક્તિશાળી ‘ફ્લોરેન્સ’ વાવાઝોડું ફૂંકાવાની ચેતવણી અપાઇ છે. સત્તાધીશોએ 10 લાખ લોકોને સલામત સ્થળે ખસેડવામાં આવી રહ્યા છે. સ્થિતિની ગંભરતા જોતાં ખુદ પ્રમુખ ડોનાલ્ડ ટ્રમ્પે ટિ્વટ કરી કે છેલ્લાં ઘણાં વર્ષોનું સૌથી ખતરનાક વાવાઝોડું પૂર્વ કાંઠે ત્રાટકી શકે છે. તેમણે કહ્યું કે સંભવિત અસરવાળાં રાજ્યોના ગવર્નરો સાથે તેમણે ચર્ચા કરી છે. કલાકના 140 કિમીની ઝડપે કેટેગરી 4નું વાવાઝોડું આગળ વધતા લોકો તેનાથી બચવાના ઉપાયો કરી રહ્યા છે. શાળા-કોલેજોમાં રજા અપાઈ છે.